text: পদার্থবিজ্ঞান গবেষণা, শিক্ষা এবং ব্যবহারিক ক্ষেত্রে অবদানের স্বীকৃতি জানাতে ইনস্টিটিউট অব ফিজিক্স অসংখ্য পুরস্কার প্রদান করে। এটি পিএইচডি গবেষণাপত্র উপস্থাপনের মতো ছোট ছোট নির্দিষ্ট-বিভাগেও পুরস্কার প্রদান করে।
  
  দ্বিপাক্ষিক পুরস্কার
   ম্যাক্স বর্ন মেডেল অ্যান্ড প্রাইজ প্রতিবছর জার্মান পদার্থবিদ ম্যাক্স বার্ন এর স্মরণে জার্মান ফিজিকাল সোসাইটি এবং ইনস্টিটিউট অফ ফিজিক্স কর্তৃক ভূষিত করা হয়। পুরস্কারটি "পদার্থবিজ্ঞানের ক্ষেত্রে অসামান্য অবদান"-এর স্বীকৃতি দান করে। পুরস্কারটি এক বছর ছাড়া ছাড়া দেওয়া হয় জার্মানি, যুক্তরাজ্য বা আয়ারল্যান্ডের পদার্থবিদদের।
   ফার্নান্দ হলউক মেডেল অ্যান্ড প্রাইজ ফরাসী এবং ব্রিটিশ ফিজিকাল সোসাইটি সম্মিলিতভাবে পদার্থবিদ্যার যে কোনও ক্ষেত্রে চলমান বা পুরস্কার প্রাপ্তির ১০ বছরের মধ্যে পরিচালিত বিশিষ্ট কাজের জন্য সম্মানিত করে।
   হ্যারি ম্যাসি পদক ও পুরস্কারটি পদার্থ বিজ্ঞান ইনস্টিটিউট এবং অস্ট্রেলিয়ান ইনস্টিটিউট অফ ফিজিক্স একত্রে দ্বিবার্ষিকভাবে এং সম্মিলিতভাবে প্রদান করে।
   জিউসেপ ওচিয়ালিনী পদক এবং পুরস্কার পদার্থবিজ্ঞানীদের এক বছর বাদে বাদে প্রদান করা হয়। যাঁরা ইতালিতে (জোড় তারিখের বছরগুলি) বা ইউকে বা আয়ারল্যান্ডে (বিজোড় তারিখের বছরগুলি) কাজ করেন তাঁদের সম্মাননা দেওয়া হয়।
  
  বানিজ্য পুরস্কার
   ক্যাথারিন বুড় ব্লাডজেট মেডেল অ্যান্ড প্রাইজ বার্ষিক স্বর্ণপদক পুরস্কার। যে কোনও শিল্প বা বাণিজ্যিক ক্ষেত্রে  পদার্থবিজ্ঞানের প্রয়োগে অসামান্য অবদানের জন্য এই সম্মান প্রদান করা হয়। 
   ডেনিস গ্যাবার মেডেল এবং পুরস্কার কোনও শিল্প, বাণিজ্যিক বা ব্যবসায়িক ক্ষেত্রে পদার্থবিজ্ঞানের প্রয়োগে বিশিষ্ট অবদানের জন্য এই পুরস্কার প্রদান করা হয়।
   ক্লিফোর্ড পেটারসন মেডেল এবং পুরস্কার প্রাথমিক কর্মজীবনে পদার্থবিদ্যার প্রয়োগে অবদান রাখার জন্য এই পদক ওপুরস্কারে ভূষিত করা হয়।
   দ্য লি লুকাস অ্যাওয়ার্ড
   দ্য বিজনেস ইনভেনশন অ্যাওয়ার্ড (ব্যবসায় উদ্ভাবন পুরস্কার)
   দ্য বিজনেস স্টার্ট-আপ অ্যাওয়ার্ড (ব্যবসায়িক স্টার্ট-আপ পুরস্কার)
   দ্য অ্যপ্রেন্টিস অ্যাওয়ার্ড (শিক্ষানবিশ পুরস্কার)
   দ্য অ্যপ্রেন্টিসশিপ এমপ্লয়ি অ্যাওয়ার্ড (শিক্ষানবিশ নিয়োগকারী পুরস্কার)
  
  শিক্ষা পুরস্কার
   লরেন্স ব্র্যাগ পদক এবং পুরস্কার। ১৯৬৭ সালে প্রথম ভূষিত করা হয়েছিল। পদার্থবিজ্ঞানের শিক্ষায় অসামান্য এবং স্থায়ী অবদানের জন্য একটি স্বর্ণপদক দিয়ে সম্মানিত করা হয়।
   ২০১৪ সালে প্রতিষ্ঠিত মেরি কুরি-স্ক্লাডোভস্কা পদক ও পুরস্কার। "পদার্থবিজ্ঞানের শিক্ষায় বিশিষ্ট অবদান এবং এর মধ্যে অংশগ্রহণকে আরও প্রশস্ত করার জন্য" ভূষিত করা হয়।"
   ডাফ্নে জ্যাকসন পদক এবং পুরস্কার ২০১০ সালে প্রতিষ্ঠিত। "পদার্থবিজ্ঞানের শিক্ষার ক্ষেত্রে প্রাথমিক ক্যারিয়ারের অবদান এবং তার মধ্যে অংশগ্রহণকে আরও প্রশস্ত করার জন্য" এই পুরস্কার দেওয়া হয়।"
   মাধ্যমিক বিদ্যালয়ের যে সব পদার্থবিজ্ঞানের শিক্ষক বিদ্যালয়ে পদার্থ বিজ্ঞান এবং বিজ্ঞানের মানসিকতা বৃদ্ধিতে সহায়তা করেছেন তাঁদের সাফল্য উদযাপন করে এই পদার্থবিজ্ঞান শিক্ষক পুরস্কার প্রদান করা হয়।
   প্রযুক্তিবিদদের অভিজ্ঞতা এবং পদার্থবিজ্ঞানে তাঁদের অবদানকে স্বীকৃতি দেওয়ার জন্য প্রযুক্তিবিদ পুরস্কার প্রদান করা হয়।
  
  প্রচার পুরস্কার
   কেলভিন মেডেল এবং পুরস্কার ১৯৯৪ সালের অক্টোবরে বিশ্বের পদার্থবিজ্ঞানের স্থান সম্পর্কে জনসচেতনতা বৃদ্ধির গুরুত্ব, জীবনযাত্রার মান এবং সারা বিশ্বে মানবতার স্থান অনুধাবন করে বোঝাপড়ার অগ্রগতিতে অবদানের স্বীকৃতি হিসাবে এই সম্মান প্রদান করা হয়।
   ২০১৬ সালে প্রতিষ্ঠিত লিসে মেইটনার পদক এবং পুরস্কার "পদার্থবিজ্ঞানের মধ্যে জনসাধারণের জড়িত থাকার ক্ষেত্রে বিশিষ্ট অবদানের জন্য ভূষিত করা হয়"।"
   মেরি সোমারভিল পদক এবং পুরস্কার।
  
  গবেষণা পুরস্কার
   আইজ্যাক নিউটন মেডেল এবং পুরস্কার পদার্থবিদ্যার যে কোনও বিষয়ের ক্ষেত্রে পটভূমি বা জাতীয়তা নির্বিশেষে অসামান্য অবদানের জন্য বার্ষিক পুরস্কার সহ একটি স্বর্ণপদক দেওয়া হয়। এটির পুরস্কার মূল্য £১০০০ সহ প্রাপককে নিউটন বক্তৃতা দেওয়ার জন্য আমন্ত্রিত করা হয়। 
   পল ডেরাক মেডেল এবং পুরস্কার তাত্ত্বিক পদার্থবিজ্ঞানে অসামান্য এবং শক্তিশালী অবদানের জন্য পুরস্কার ও একটি স্বর্ণপদক প্রদান করা হয়। 
   মাইকেল ফ্যারাডে মেডেল এবং পুরস্কার আন্তর্জাতিক খ্যাতি সম্পন্ন কোনও পদার্থবিদকে পরীক্ষামূলক পদার্থবিজ্ঞানে অসামান্য অবদানের জন্য প্রদত্ত বার্ষিক পুরস্কার একট স্বর্ণপদক।
   রিচার্ড গ্লেজব্রুক মেডেল এবং পুরস্কার ১৯৬৫ সালে প্রতিষ্ঠিত "পদার্থবিজ্ঞানে অসামান্য ও স্থায়ী অবদানে নেতৃত্ব দানের জন্য" প্রদত্ত স্বর্ণপদক।
   জন উইলিয়াম স্ট্রুট, লর্ড রেলেহ ২০০৮ সালে প্রতিষ্ঠিত তাত্ত্বিক, গাণিতিক বা কম্পিউটেশনাল পদার্থবিজ্ঞানে বিশিষ্ট গবেষণার জন্য বিজোড় সংখ্যার বছরগুলিতে দ্বিবার্ষিকভাবে এই পুরস্কারে ভূষিত করা হয়।
   স্যাম এডওয়ার্ডস মেডেল এবং পুরস্কার সফ্ট ম্যটার পদার্থবিজ্ঞানে বিশিষ্ট অবদানের জন্য প্রদান করা হয়।
   রোজালিন্ড ফ্র্যাঙ্কলিন পদক এবং পুরস্কার প্রদান করা হয় জীবন বিজ্ঞানে পদার্থবিজ্ঞানের বিশেষ অবদানের জন্য।
   নেভিল মট মেডেল এবং পুরস্কার দেওয়া হয় কনডেন্সড ম্যাটার ফিজিক্সে বিশিষ্ট অবদানের জন্য 
   ডেভিড তাবোর পদক এবং পুরস্কারে ভূষিত করা হয় পৃষ্ঠ বা ন্যানোস্কেল পদার্থবিজ্ঞানের বিশিষ্ট অবদানের জন্য। 
   সিসিলিয়া পায়েন-গাপোসকিন পদক এবং পুরস্কার প্রদান করা হয় প্লাজমা বা স্পেস ফিজিক্সের জন্য। 
   এডওয়ার্ড অ্যাপলটন মেডেল এবং পুরস্কার পরিবেশ, পৃথিবী বা বায়ুমণ্ডলীয় পদার্থবিজ্ঞান-এর জন্য বিশিষ্ট গবেষণার জন্য দেওয়া হয়। মূলত চার্লস চির নামে নামকরণ করা ১৯৪১ সালে প্রতিষ্ঠিত এই পুরস্কার বর্তমানে জোড় তারিখের বছরগুলিতে প্রদান করা হয়। 
   টমাস ইয়ং মেডেল এবং পুরস্কারটি পদার্থবিজ্ঞানে দৃশ্যমান অঞ্চলের বাইরের ক্ষেত্র সহ অপটিক্সে বিশদ গবেষণার জন্য বিজোড় সংখ্যক বছরগুলিতে দ্বিবার্ষিকভাবে ভূষিত করা হয়।
   জোসেফ থমসন পদক ও পুরস্কারটি ২০০৮ সালে প্রতিষ্ঠিত এবং পারমাণবিক পদার্থবিজ্ঞান-এর (কোয়ান্টাম অপটিক্স সহ) বা আণবিক পদার্থবিজ্ঞান-এ বিশিষ্ট গবেষণার জন্য দ্বিবার্ষিকভাবে জোড় সংখ্যক বছরগুলিতে প্রদান করা হয়। 
   আর্নেস্ট রাদারফোর্ড মেডেল ও পুরস্কারটি বিজোড় সংখ্যক বছরগুলিতে দ্বিবার্ষিকভাবে ভূষিত করা হয় এবং ১৯৬৬ সালে রাদারফোর্ড মেমোরিয়াল লেকচারের পরিবর্তে প্রতিষ্ঠিত হয়েছিল। পুরস্কারটি পারমাণবিক পদার্থবিজ্ঞান বা পারমাণবিক প্রযুক্তিতে বিশিষ্ট গবেষণাকে স্বীকৃতি দিতে নেলসনের লর্ড রাদারফোর্ড-এর সম্মানে নামকরণ করা হয়। 
   জেমস স্যাদউইক পদক এবং পুরস্কার প্রদান করা হয় "কণা পদার্থবিজ্ঞানের বিশিষ্ট অবদানের জন্য"। 
   ফ্রেড হোয়েল মেডেল এবং পুরস্কার জ্যোতির্বিজ্ঞান বা মহাজাগতিক বিষয়ে বিশিষ্ট অবদানের জন্য প্রদান করা হয়। 
   পিটার ম্যানসফিল্ড মেডেল এবং পুরস্কার মেডিকেল ফিজিক্স-এর জন্য প্রদান করা হয়। 
   জেমস জোল মেডেল এবং পুরস্কার ফলিত পদার্থবিজ্ঞানের জন্য প্রদান করা হয়। 
   জেমস ক্লার্ক ম্যাক্সওয়েল তাত্ত্বিক পদার্থবিজ্ঞানে প্রথম কর্মজীবনে অসামান্য অবদানের স্বীকৃতি হিসাবে ১৯৬২ সাল থেকে এই মেডেল এবং পুরস্কারটি প্রতি বছর দেওয়া হয়। 
   হেনরি মোসলে পদক এবং পুরস্কার প্রদান করা হয় পরীক্ষামূলক পদার্থবিজ্ঞানে প্রথম কর্মজীবনে অবদানের জন্য।
   জোসলিন বেল বার্নেল পদক এবং পুরস্কারটি প্রথমে 'কর্মজীবনে একেবারে প্রথম মহিলা পদার্থবিজ্ঞানী পুরস্কার' হিসাবে পরিচিত ছিল।
   সাইমন স্মৃতি পুরস্কার
  
  আইওপি পুরস্কার পরিষেবা
   রাষ্ট্রপতির পদক পদার্থবিজ্ঞানী এবং পদার্থবিদ নন - উভয়কেই দেওয়া হতে পারে  যাঁরা সাধারনত পদার্থবিজ্ঞানের এবং বিশেষ করে ইনস্টিটিউটের পক্ষে উপকারী এমন প্রচেষ্টার বিভিন্ন ক্ষেত্রে মেধাবী সেবা প্রদান করেছেন। 
   ফিলিপস অ্যাওয়ার্ড পদার্থবিজ্ঞান ইনস্টিটিউটে বিশিষ্ট পরিষেবার জন্য পুরস্কৃত করা হয়।
  
  আরো দেখুন 
   পদার্থবিজ্ঞান ইনস্টিটিউট
   পদার্থবিজ্ঞানের পুরস্কারের তালিকা
  
  তথ্যসূত্র
title: ইনস্টিটিউট অব ফিজিক্স পুরস্কার